EkBass/fiwiki-20250220-pages-articles huggingface dataset:
Vartiomoottorivene 15

Vartiomoottorivene 15 (VMV 15) oli 1935 valmistunut Suomen merivartioston vartiomoottorivene. == Valmistus == Eduskunta osoitti 9. tammikuuta 1934 hallituksen käyttöön vartiomoottoriveneiden hankintaan 20 miljoonaa markkaa alkoholin salakuljetuksen jatkuessa Suomenlahdella. Sisäasiainministeriö tilasi Turun Veneveistämöltä kymmenen vartiomoottorivenettä (VMV 8 - VMV 17) ja niihin Ares-kaasuöljymoottorit. Kummankin pääkoneen teho oli 520 ja apukoneen 170 hevosvoimaa. Alus saavutti 23,5 solmun nopeuden. Sen pituus oli 25,6 ja leveys 4,3 metriä. Se oli puurunkoinen ja sen aseistuksena oli 20 millimetrin pikatykki. Tilatut vartiomoottoriveneet nostivat viirinsä ensi kertaa samaan aikaan 30. kesäkuuta 1935.Auvinen, Visa s. 147 == Palvelus == Alus oli talvisodassa vuosina 1939–1940 sukellusvenehävittäjälaivueessa. Jatkosodassa se oli vuonna 1941 varmistuslaivueessa, vuonna 1942 1. vartiomoottorivenelaivueessa ja vuosina 1943–1944 2. vartiomoottorivenelaivueessa. Se oli toinen Neuvostoliiton laivaston sukellusveneen Shtsh 311:n upottajista 12. lokakuuta 1942. VMV 15 vaurioitui ilmahyökkäyksessä Koivistosta länteen 18. kesäkuuta 1944. == Lähteet == * * * * === Viitteet === VMV 15
Vartiomoottorivene 16

Vartiomoottorivene 16 (VMV 16) oli 1935 valmistunut Suomen merivartioston vartiomoottorivene. == Valmistus == Eduskunta osoitti 9. tammikuuta 1934 hallituksen käyttöön vartiomoottoriveneiden hankintaan 20 miljoonaa markkaa alkoholin salakuljetuksen jatkuessa Suomenlahdella. Sisäasiainministeriö tilasi Turun Veneveistämöltä kymmenen vartiomoottorivenettä (VMV 8 - 17) ja niihin Ares-kaasuöljymoottorit. Kummankin pääkoneen teho oli 520 ja apukoneen 170 hevosvoimaa. Alus saavutti 23,5 solmun nopeuden. Sen pituus oli 25,6 ja leveys 4,3 metriä. Se oli puurunkoinen ja sen aseistuksena oli 20 millimetrin pikatykki. Tilatut vartiomoottoriveneet nostivat viirinsä ensi kertaa samaan aikaan 30. kesäkuuta 1935.Auvinen, Visa s. 147 == Palvelus == Alus oli talvisodassa vuosina 1939–1940 sukellusvenehävittäjälaivueessa. Jatkosodassa se oli vuonna 1941 varmistuslaivueessa, vuonna 1942 1. vartiomoottorivenelaivueessa ja vuosina 1943–1944 2. vartiomoottorivenelaivueessa. Se romutettiin Turun Hirvensalossa 1975. == Lähteet == * * * * === Viitteet === VMV 16
Vartiomoottorivene 17

Vartiomoottorivene 17 (VMV 17) oli Suomen merivartioston vuonna 1935 valmistunut vartiomoottorivene. == Valmistus == Eduskunta osoitti 9. tammikuuta 1934 hallituksen käyttöön vartiomoottoriveneiden hankintaan 20 miljoonaa markkaa alkoholin salakuljetuksen jatkuessa Suomenlahdella. Sisäasiainministeriö tilasi Turun Veneveistämöltä kymmenen vartiomoottorivenettä (VMV 8 - 17) ja niihin Ares-kaasuöljymoottorit. Kummankin pääkoneen teho oli 520 ja apukoneen 170 hevosvoimaa. Alus saavutti 23,5 solmun nopeuden. Sen pituus oli 25,6 ja leveys 4,3 metriä. Se oli puurunkoinen ja sen aseistuksena oli 20 millimetrin pikatykki. Tilatut vartiomoottoriveneet nostivat viirinsä ensi kertaa samaan aikaan 30. kesäkuuta 1935.Auvinen, Visa s. 147 == Palvelus == Alus oli talvisodassa vuosina 1939–1940 varmistuslaivueessa. Jatkosodassa se oli vuonna 1941 moottoritorpedovenelaivueessa, vuonna 1942 1. vartiomoottorivenelaivueessa ja vuosina 1943–1944 2. vartiomoottorivenelaivueessa. Se vaurioitui 22. toukokuuta 1943 tykkitulessa ollessaan partiomatkalla, jolloin kaksi miehistönjäsentä kaatui ja yksi haavoittui. Alus kuitenkin onnistui upottamaan kaksi vihollisen venettä. VMV 17 tuhoutui Neuvostoliiton ilmavoimien pommituksessa 18. kesäkuuta 1944 Tiurinsaarella Koivistolla. == Lähteet == * * * * === Viitteet === VMV 17
Me hirviöt

Me hirviöt voi tarkoittaa seuraavia asioita: * Me hirviöt (The Munsters), 1960-luvulla valmistettu yhdysvaltalainen televisiosarja * Me hirviöt, vuonna 1976 julkaistu Leena Helkan kirjoittama nuortenkirja. * Me hirviöt, vuonna 2006 julkaistu Jope Ruonansuun albumi.
Tienhoito

thumb|240px|Tienhoitoon liittyviä opasteita Ossauskosken voimalaitoksen kohdalla Tervolassa. Tienhoito tarkoittaa toimenpiteitä, joilla tiet ja kadut pysyvät rakenteellisesti kunnossa ja niillä on hyvä liikkua. Kaupungit ja kunnat vastaavat kunnallisesta katuverkosta, maanteiden kunnosta huolehtivat ELY-keskukset. Joitakin asioita on myös yksityisten vastuulla, kuten kiinteistöjen jalkakäytävien kunnossa- ja puhtaanapito. Yleisten alueiden ja päällysteiden kunnosta huolehtiminen on kuitenkin yleensä ELY-keskusten ja kuntien vastuulla. Kaupungit ja kunnat voivat siirtää omia osuuksiaan hoidettaviksi yksityisille yrityksille ostopalveluna. Tiet ja kadut on yleensä jaettu hoitoluokkiin niiden koon ja liikennemäärien mukaan. Hoitoluokitus määrää muun muassa, milloin lähdetään poistamaan lunta, jäätä ja roskia, samoin sen, pitääkö päällysteen olla hyvässä vai vain kohtuullisessa kunnossa. Kunnossapidon taso riippuu siis esimerkiksi seuraavista asioista: * liikenteen määrä ja laatu * tien liikenteellinen merkitys (iso vai pieni tie) * säätila ja ne muutokset, jotka pystytään ennakoimaan * vuorokaudenaika * eri liikennemuotojen tarpeet * alueiden esteettömyys Rikkoontunut tien päällyste korjataan tai tarvittaessa uusitaan kokonaan. Sorapäällysteiset tiet pidetään tasaisina ja yritetään estää niitä pölyämästä. Myös siisteys kuuluu hoitoon. Kasvien lehdet, rikkaruohot, irtonaiset esineet, lika ja roskat poistetaan ajoradoilta ja jalkakäytäviltä. Talvella auraus on paljon käytetty menetelmä tien puhdistamiseksi lumesta. Tiesuolaa käytetään tietä peittävän jääkerroksen sulattamiseksi. Myös hiekoitusta käytetään parantamaan pitoa. Yksityisteiden ylläpitoon perustetaan usein tienhoitokunta. ==Katso myös== * Destia (Tieliikelaitos) * Tietyö * Kelirikko ==Lähteet== * Helsingin kaupungin rakennusvirasto * Laki kadun ja eräiden yleisten alueiden kunnossa- ja puhtaanapidosta * Maantielaki ==Aiheesta muualla== * Teiden talvikunnossapito *
Artenomi

Artenomi on kulttuurialan ammattikorkeakoulututkinnon tutkintonimike. Tutkinnon laajuus on 240 opintopistettä ja opinnot kestävät 4 vuotta. Artenomiksi voi valmistua muotoilun tai restauroinnin koulutusohjelmasta. Aiemmin oli olemassa myös ohjaustoiminnan koulutusohjelma, johon ei ole enää vuoden 2012 jälkeen otettu uusia opiskelijoita kulttuurialan aloituspaikkojen karsimisen vuoksi. Suomessa artenomin koulutusta tarjoavat Kaakkois-Suomen ammattikorkeakoulu Kouvolassa (restaurointi, 20 aloituspaikkaa syksyllä 2017) ja Hämeen ammattikorkeakoulu (muotoilu, 40 aloituspaikkaa syksyllä 2014). Muotoilun koulutusohjelmassa suuntautumisvaihtoehtoja ovat vaatetus-, jalkine-, lasi- ja keramiikkamuotoilu. Artenomi toimii käsi- ja taideteollisuuden sekä kulttuurin ja opetustoimen aloilla. Artenomit voivat työskennellä esimerkiksi käsityöläisinä, restauroijina ja askarteluohjaajina. == Lähteet == Luokka:Ammattikorkeakoulututkinnot Luokka:Kulttuurialan tutkinnot
Logitech

Logitech International S.A. on sveitsiläinen tietokoneiden oheislaitteita valmistava yritys. Logitech valmistaa laaja-alaisesti oheislaitteita eri alustoille, kuten tietokoneiden kaiuttimia, matkapuhelimien kuulokkeita ja handsfree-laitteita sekä verkkokameroita henkilökohtaisille tietokoneille ja pelikonsoleille. Yhtiö keskittyy kuitenkin enimmäkseen tietokoneiden oheislaitteisiin. Logitech on PC:n osalta tunnettu erityisesti langattomista tuotteistaan, kuten näppäimistöistä ja hiiristä. Logitech työllistää noin 9 000 henkilöä. Japanissa Logitec-nimi on toisen yrityksen omistuksessa ja Japanin markkinoilla joudutaan käyttämään nimeä Logicool. Sen vuoksi Logitech- tuotteissa käytetään usein lyhennettä Logi, joka sopii molempien markkinointinimien lyhenteeksi. == Tuotteet == Logitech valmistaa monenlaisia elektroniikkatuotteita, joista suurin osa on suunniteltu toimimaan jonkin toisen tuotteen kanssa. * Näppäimistöt, tietokonehiiret, peliohjaimet ja trackball-ohjaimet (langalliset ja langattomat mallit) * Kannettaville tietokoneille suunnitellut lisävarusteet * QuickCam-verkkokamerat * Tietokoneen kaiuttimet, mukaan lukien stereo- ja surround- moniäänikaiutinsarjat * Logitech 'G' -sarjan tietokonepelaamiseen suunnitellut tuotteet (Logitech G27) * PS2:lle, PS3:lle, Xboxille, Xbox 360:lle ja PSP:lle suunnitellut tuotteet, kuten peliohjaimet, joystickit, näppäimistöt ja rattiohjaimet * Korvakuulokkeet, headsetit ja pöytämikrofonit * iPodien, PlayStation Portablen, MP3-soittimien ja matkapuhelimien lisävarusteet, kuten iPod- ja PSP-kaiuttimilla varustetut telakat * Harmony-sarjan yleiskaukosäätimet * Squeezebox-sarjan langattomat musiikkituotteet * io2-sarjan digitaalisen kirjoittamisen tuotteet * Ultimate Ears -sarjan korvakuulokkeet ja in-ear-korvamonitorit * Logitech Alert -kodin turvajärjestelmät * Saitekin lentosimulaattori-peliohjainten tuotesarja, jonka Logitech osti 2016.https://blog.logitech.com/2016/09/15/creating-immersive- gaming-experience-logitech-acquires-saitek/ == Aiemmat logot == Tiedosto:Logitech.svg|Logo 1996–2012 (toissijainen 2012–2015) Tiedosto:Logitech_Logo_2013.svg|Logitechin logo 2012–2015 == Katso myös == * Luettelo Sveitsin pörssissä noteeratuista yhtiöistä == Lähteet == == Aiheesta muualla == Luokka:Laitteistovalmistajat Luokka:Sveitsiläiset teollisuusyritykset Luokka:Sveitsiläiset pörssiyhtiöt Luokka:Tietotekniikan tuotemerkit Luokka:SMI-indeksi Luokka:SLI-indeksi
Tomaatit

thumb|oikea|250px|Tomaatteja. Tomaatit (Lycopersicon) on koisokasvisuku, joka on aiemmin ollut käytössä taksonomiassa. Sen on kuvannut Philip Miller vuonna 1754. Tomaatit yhdistetään marjakoisojen (Solanum) sukuun ja nykyisin niitä pidetään yleensä sektiona Solanum sect. Lycopersicon.Tropicos: Lycopersicon Mill. Tomaattien tyyppilaji on Perusta kotoisin oleva vihanneslaji tomaatti eli vihannestomaatti (Solanum lycopersicum, syn. Lycopersicon esculentum) ja muita sukuun vietyjä lajeja ovat muun muassa galapagosintomaatti (Solanum cheesmaniae, syn. Lycopersicon cheesmaniae), Solanum peruvianum (syn. Lycopersicon peruvianum) ja herukkatomaatti (Solanum pimpinellifolium, syn. Lycopersicon pimpinellifolium). == Lähteet == Luokka:Koisot Luokka:Taksonomisesti vanhentuneet eliöryhmät
Agnicayana

Agnicayana () on hindujen tulirituaali, joka kestää 12 päivää. Rituaalissa noudatetaan aina samaa tarkkaa kaavaa, jossa muun muassa uhrataan ruokaa Jumalille ja rakennetaan linnun muotoinen tulialttari 10 800 tiilestä. 1975 Frits Staal dokumentoi Keralassa asuvien namboodirien esittämän agnicayanan. Tätä ennen rituaali oli tehty viimeksi 1956 ja namboodirit olivat huolissaan rituaalin säilymisestä. Rituaalia ei ollut seurannut kukaan ulkopuolinen koskaan aikaisemmin. Vuoden 1975 jälkeen rituaaleja on ollut vain muutama. Luokka:Hindulaisuuden käytännöt
Tarha-alpi

Tarha-alpi (Lysimachia punctata) on monivuotinen kukkakasvi. Se kasvaa 80-100 cm korkeaksi. Keltaiset kukat puhkeavat heinä-elokuussa. Tarha-alpi kasvaa luonnonvaraisena Italian pohjoisosissa, Balkanilla, Mustanmeren ympäristössä ja Kaukasuksella. Suomeen kasvin arvioidaan tulleen 1930-luvun lopussa tai 1940-luvulla. Tarha-alpin voi sekoittaa ranta-alpiin (Lysimachia vulgaris) tai ripsialpiin (Lysimachia ciliata). == Lähteet == == Aiheesta muualla == *Luontoportti: Tarha-alpi (Lysimachia punctata) *Pohjolan kasvien pauloissa: Lysimachia punctata – tarha-alpi *ITIS: Lysimachia punctata *United States Department of Agriculture (USDA): Lysimachia punctata Luokka:Alvet
Glendale

Glendale -nimisiä paikkakuntia ovat: == Isossa-Britanniassa == * Glendale, , kylä An t-Eilean Sgitheanachin saarella Hebrideillä == Yhdysvalloissa == * Glendale, Arizona * Glendale, Colorado * Glendale Heights, Illinois * Glendale, Kalifornia * Glendale, Missouri * Glendale, Ohio * Glendale, Oregon * Glendale, Utah * Glendale, Milwaukeen piirikunta, Wisconsin * Glendale, Monroen piirikunta, Wisconsin
Hortonomi (AMK)

Hortonomi (AMK) on puutarha-alan ammattikorkeakoulututkinnon tutkintonimike. Tutkinnon laajuus on 240 opintopistettä, ja sen suorittaminen kestää neljä vuotta.http://portal.hamk.fi/portal/page/portal/HAMK/koulutus/Nuorisokoulutus/puutarhatalous/opetustarjonta/hortonomi_amk HAMK Hortonomiksi voi kouluttautua sekä puutarhatalouden että maisemasuunnittelun linjalta. ==Puutarhatalouden koulutusohjelma== Puutarhatalouden hortonomi on puutarhakasvien tuotannon, käsittelyn ja tuotekehityksen asiantuntija. Puutarhatalouden koulutusohjelmassa voi suuntautua kasvihuonetuotantoon, avomaan ravintokasvituotantoon, taimitarhatuotantoon ja -kauppaan, luonnonmukaiseen viljelyyn, yritystoimintaan tai puutarhakasvien tuotteistamiseen, kuten tilaviinituotantoon. Hortonomit työskentelevät erilaisissa vastuullisissa tehtävissä kaupan, viljelyn, hallinnon, opetuksen ja neuvonnan alalla. Vankka pohja yritystaloudessa antaa edellytykset toimia haasteellisissa taloustehtävissä.http://www.puutarhaliitto.fi/index.php?section=88 Puutarhaliitto ==Maisemasuunnittelun koulutusohjelma== Maisemasuunnittelun hortonomi on maiseman sekä viherympäristön suunnittelun, rakentamisen ja ylläpidon ammattilainen.https://soleops.hamk.fi/opsnet/disp/fi/ops_KoulOhjSel/tab/tab/fet?valkiel=fi&koulohj;_id=1463563&ryhma;_id=1790092&ryhmtyyp;=1&amk;_id=1463505 SoleOps HAMK Maisemasuunnittelun opinnoissa voi suuntautua joko maisemasuunnitteluun tai viherrakentamiseen. Maisemasuunnittelua opiskelleet sijoittuvat yleensä suunnittelutoimistoihin tai kuntien palvelukseen suunnittelemaan yksityispihoja tai puistoja. Monet perustavat myös oman yrityksen. ==Oppilaitokset== Vuonna 1910 perustettu Lepaan puutarhaopistohttp://www.lok.fi/lepaa.php oli alkujaan ainut hortonomeja kouluttanut oppilaitos. Nykyisin hortonomeja valmistuu Hämeen ammattikorkeakoulun Lepaan yksikön lisäksi myös ruotsinkielisestä ammattikorkeakoulusta Noviasta (aik. YH Sydväst) Tammisaaresta. ==Vuoden Hortonomi== Hortonomien Yhdistys ry valitsee vuosittain ansioituneen hortonomin Vuoden Hortonomiksi. Vuoden 2012 hortonomiksi valittiin maisemasuunnittelun lehtori Outi Tahvonen.http://portal.hamk.fi/portal/page/portal/HAMK/TiedotteidenLuku?TargetChannel=4939_NEWSHEADERS_655665071&NewsItem;=47078&HeaderURL;=http%253a%252f%252fportal%252ehamk%252efi%252fportal%252fpage%252fportal%252fHAMK ==Lähteet== == Aiheesta muualla == *Puutarhatalouden koulutusohjelma (Opintoluotsi) *Maisemasuunnittelun koulutusohjelma (Opintoluotsi) Luokka:Ammattikorkeakoulututkinnot Luokka:Luonnonvara-alan ammatit
Anna aikaa rakkaudelle

__NOTOC__ Anna aikaa rakkaudelle on Anita Hirvosen studioalbumi, joka julkaistiin vuonna 1986. == Kappaleet == === A-puoli === # # # # # === B-puoli === # # # # # == Aiheesta muualla == * Anna aikaa rakkaudelle discogs.com -sivustolla Luokka:Vuoden 1986 albumit Luokka:Anita Hirvosen albumit
Iktyonomi (AMK)

Iktyonomi (AMK) (ant. kreik. iktys kala) on luonnonvara-alan ammattikorkeakoulututkinnon tutkintonimike. Tutkinnon laajuus on 210 opintopistettä. Tutkinto suoritetaan kala- ja ympäristötalouden koulutusohjelmassa, ja opinnot kestävät 3,5 vuotta. Iktyonomi on kalatalous- ja ympäristöalan asiantuntija, joka voi työskennellä muun muassa vesiensuojeluyhdistyksissä, kalanviljely- ja kalanjalostuslaitoksilla, kalatalouden neuvontajärjestöissä, kalastusalueissa, ELY-keskuksissa sekä tutkimuslaitoksissa, kuten Riista- ja kalatalouden tutkimuslaitoksessa. Koulutus antaa myös valmiudet toimia itsenäisenä yrittäjänä. == Opiskelu == Iktyonomikoulutus on järjestetty Turun ammattikorkeakoulun Sepänkadun toimipisteessä. Iktyonomiksi opiskelevan opinnot voivat rakentua esimerkiksi kalabiologiasta, vesiekologiasta, limnologiasta, kemiasta, matematiikasta, solubiologiasta, ATK:sta, kalanjalostuksesta, vesiviljelystä, vesistöjen kunnostamisesta, kalavedenhoidosta, kalastus- ja ympäristölainsäädännöstä sekä mahdollisista projektiopinnoista. Opiskeluun sisältyy myös työharjoittelu ja opinnäytetyö. == Aiheesta muualla == *Turun ammattikorkeakoulu, kala- ja ympäristötalous *Kala- ja ympäristötalouden koulutusohjelma, iktyonomi (Opintoluotsi) *Kala- ja ympäristötalouden koulutusohjelman opinnäytetöitä Theseus-tietokannassa Luokka:Ammattikorkeakoulututkinnot Luokka:Kalat
Ei itketä lauantaina (albumi)

Ei itketä lauantaina on Anita Hirvosen studioalbumi. == Kappaleet == # # # # # # # # # # == Muusikot == * Anita Hirvonen – laulu * Jarmo Nikku – kitara * Jarmo Hynninen – kitara * Jari Heino – basso * Pasi Rissanen – rummut * Matti Rantatalo – kosketinsoittimet == Aiheesta muualla == * Ei itketä lauantaina discogs.com -sivustolla Luokka:Vuoden 1994 albumit Luokka:Anita Hirvosen albumit Luokka:Riku Mattilan tuottamat albumit
Marketanpuisto

Marketanpuisto () on Espoon Järvenperässä sijaitseva piha- ja puistorakentamisen kaupallinen näyttelypuisto. Alue on seitsemän hehtaarin suuruinen. Vieressä on Överbyksi kutsuttu ruotsinkielinen puutarhaoppilaitos, jossa on opetusta sekä ammattikoulu- (Axxell) että ammattikorkeakoulutasolla (Yrkeshögskolan Novia). Puistossa on mukana yli 110 näytteilleasettajaa: yrityksiä, yhteisöjä ja kaupunkeja. Esillä on kaikenlaisia viheralueiden rakentamiseen liittyviä asioita, esimerkiksi leikkivälineitä, kivirakenteita, kasveja, kasvihuoneita ja valaisimia. Näyttelypuisto perustettiin vuonna 1997. Sitä hallinnoi vuonna 2001 perustettu yhdistys Marketanpuiston ystävät ry. Puisto on perustettu Margretebergin kartanon entisille maille, jossa on sijainnut myös Margretebergin kotieläinpuisto. ==Aiheesta muualla== * Puiston kotisivut Luokka:Espoon nähtävyydet Luokka:Espoon puistot Luokka:Järvenperä
Paavo Piironen

Paavo Piironen (6. kesäkuuta 1943 Helsinki – 6. marraskuuta 1974 Helsinki) oli suomalainen näyttelijä ja dramaturgi. Piironen valmistui vuonna 1969 Suomen Teatterikoulusta ja kuului vuosina 1968–1973 Suomen Kansallisteatterin taiteilijakuntaan. Hän esitti vuonna 1969 nimiosan näytelmässä Peter Pan ja oli muutenkin kiinnostunut lastenteatterista. Syksyllä 1974 hän siirtyi Ryhmäteatteriin, jossa hän osallistui Yliluonnolliset tarinat -produktioon sekä kirjoittajana että näyttelijänä. Piironen teki jo teini-iässä pikkurooleja Aarne Tarkaksen ja Edvin Laineen elokuvissa. Hän näytteli miespääosaa vuonna 1969 ensiesitetyssä Tuija-Maija Niskasen ohjaamassa ja Hannu Mäkelän käsikirjoittamassa Televisioteatterin nuorisokuvauksessa Ajolähtö, joka perustuu väljästi Anders Cleven novelliin ”Sikiö” kokoelmasta Katukiviä. Piironen kuului Spede Pasasen tuottaman Saatanan radikaalit -elokuvan (1971) WilmiCopla-nimiseen tekijäryhmään yhdessä muiden teatterikoululaisten Heikki Huopaisen, Heikki Nousiaisen ja Timo Nissin kanssa. Paavo Piironen kuoli syksyllä 1974 liikenneonnettomuudessa vain 31-vuotiaana. == Filmografia == Vuosi Elokuva Rooli 1961 Oksat pois... 1. onkiva poika Tyttö ja hattu Pekan luokkatoveri 1962 Pikku Suorasuu poika syntymäpäiväkutsuilla 1967 Pähkähullu Suomi tappelija laivalla 1970 Akseli ja Elina pappilan renki Speedy Gonzales - Noin 7 veljeksen poika Jesse 1971 Kahdeksas veljes oksentava mies Pukli-Pax -mainoksessa Saatanan radikaalit Paavo == Lähteet == == Aiheesta muualla == * * Luokka:Suomalaiset näyttelijät Luokka:Liikenneonnettomuudessa kuolleet Luokka:Vuonna 1943 syntyneet Luokka:Vuonna 1974 kuolleet
Mikko Manninen

Mikko Manninen (s. 25. toukokuuta 1985 Korpilahti) on suomalainen jalkapalloilija, joka edustaa JJK Jyväskylää. Hän on pelipaikaltaan oikea laitalinkki. Manninen on kotoisin Korpilahdelta.Mannisen pelaajakortti JJK:n sivuilla Hän on pelipaikaltaan oikea laitalinkki. Ennen kuin Manninen valitsi täysipainoisesti jalkapallon, oli hän lahjakas pelaaja myös salibandyssä, jossa hän voitti nuorten maailmanmestaruuden 2003.Salibandyn nuorten maailmanmestarit 2003 Loppuvuodesta 2013 kauden 2014 loppuun Manninen toimi JJK:ssa myös A-nuorten kakkosvalmentajana.http://www.palloliitto.fi/uutiset/miesten-ykkonen/manninen- jatkaa-jjkssa-kaksivuotisella-sopimuksella Kaudella 2015 hän toimii JJK:n B-nuorten vastuuvalmentajana.http://www.jjk.fi/joukkueet/edustusjoukkue/mikko- manninen/ JJK:n kasvatteihin lukeutuva Manninen kuului Suomen alle 21-vuotiaiden maajoukkueen runkopelaajiin. Manninen pelasi juniori-ikäisenä jalkapalloa Korpilahden Martissa ja jääkiekkoa Korpilahden Pyrinnössä. Manninen on aiemmin käynyt testissä Hollannin pääsarjajoukkue NEC Nijmegenissä ja siirtyi Turun Palloseuraan vapaalla siirrolla Valkeakosken Hakasta, jossa pelasi vuosina 2005–2008. == Lähteet == == Aiheesta muualla == * Mannisen pelaajakortti JJK:n sivuilla *Mannisen pelaajakortti Veikkausliigan sivuilla Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1985 syntyneet Luokka:Elävät henkilöt
Apologia

Apologia () eli puolustuspuhe tarkoittaa muun muassa seuraavia asioita: * Sokrateen puolustuspuhe * apologeettinen puhe, kristillinen, järkeen vetoava puhe * apologeetta, puolustuspuheen esittäjä el:Απολογία
CM Swing

CM Swing on vuonna 2002 perustettu helsinkiläinen a cappella -lauluyhtye, joka esittää rock- ja pop-musiikkia ilman soittimia. Yhtyeen jäsenet ovat Cantores Minores -kuoron alumneja sekä aktiivisia musiikin harrastajia. Yhtye esiintyy vuosittain kymmenissä yksityis- ja edustustilaisuuksissa sekä järjestää julkisia konsertteja. Yhtye tekee säännöllisesti yhteistyötä suomalaisten vokaaliammattilaisten kanssa muun muassa workshoppien ja sovitustilausten muodossa. CM Swing on tehnyt toimintansa aikana neljä esiintymismatkaa ulkomaille: Ruotsiin, Englantiin, Saksaan sekä keväällä 2009 Japaniin. == Kokoonpano == * Thomas Grönholm, tenori * Jarno Lehtola, tenori * Pasi Mustonen, tenori * Olli Pohja, tenori * Vesa Siltanen, tenori * Kosti Honkanen, baritoni * Ilkka Penttilä, baritoni * Antti Heinänen, basso == Aiheesta muualla == * yhtyeen kotisivu * yhtyeen blogi * yhtyeen Facebook-sivu * Luokka:Suomalaiset lauluyhtyeet
Valtter Laaksonen

Valtter Laaksonen (s. 3. toukokuuta 1984 Turku) on entinen suomalainen jalkapalloilija. Hänen pelipaikkansa oli hyökkääjä. Suomessa Laaksonen on edustanut Vaasan Palloseuraa ja FC Interä, jossa hän pelasi 74 Veikkausliiga- ottelua ja teki 18 maalia vuosina 2001–2007. Liigadebyyttinsä hän teki 19. elokuuta 2001 HJK:n ja Interin välisessä ottelussa. Interin lisäksi Laaksonen pelasi Interin reservijoukkueena toimineessa naantalilaisessa VG-62:ssa 59 ottelun verran. Maaliskuussa 2008 Laaksonen siirtyi Interistä norjalaisen Sogndalin riveihin. 2009 hän oli lainalla 1. divisioonan Stavangerissa. Kaudeksi 2010 Laaksonen palasi Suomeen VPS:n paitaan. Laaksonen on lisäksi pelannut Suomen paidassa 33 poikien maaottelua. == Lähteet == ==Aiheesta muualla== *Laaksosen pelaajaprofiili Veikkausliigan sivuilla Luokka:Suomalaiset jalkapalloilijat Luokka:Vuonna 1984 syntyneet Luokka:Elävät henkilöt
Kati-Claudia Fofonoff

Kati-Claudia Fofonoff (8. joulukuuta 1947 Ivalo – 12. kesäkuuta 2011) oli koltansaamelainen kirjailija. Hän kirjoitti sekä koltansaameksi että suomeksi. Hänen teoksiaan on käännetty myös pohjoissaameksi, norjaksi ja islanniksi. == Teokset == * Parnasso 2, 1982: suomenkielisiä runoja * Koparat: joulukoparat, 1987: suomenkielisiä runoja * (kirja ja äänikasetti) * Jânnam muttum nuuʹbbiooʹri, 1998: koltansaamenkielisiä runoja * Vuämm Jeeʹelvueiʹvv. Mainnâz, 2004 * Vanha jäkäläpää 1–2, 2005 (cd-äänite) * Suonikylän poluilta 1–3, 2005 (cd-äänite) == Käännöksiä kirjailijan tuotannosta == * Eana áđai nuppebeliid (Davvi Girji 2000) * Kloden dreier. Dikt (Davvi Girji 2000) * Undir nordurljósum. Samisk ljód (2003) * Maa muovattu toisin päin (cd-äänite). Omakustanne 2004. Lukija: Inkeri Wallenius (Alkuteos: Jannam muttum nuuʹbbiooʹri) * == Käännökset == * Antoine de Saint-Exupéry: Uʹcc priinsâž, 2000 (Pikku prinssi koltansaameksi) == Lähteet == == Aiheesta muualla == * www.rovaniemi.fi: Kati-Claudia Fofonoff * http://lapinkirjailijat.rovaniemi.fi/Fofonoff.htm * Satu Moshnikoff: In memoriam Kati-Claudia Fofonoff. Kolttauutisia 18.6.2011. Luokka:Koltat Luokka:Saamelaiskirjailijat Luokka:Suomalaiset runoilijat Luokka:Vuonna 1947 syntyneet Luokka:Vuonna 2011 kuolleet
John Robinson (näyttelijä)

John Robinson (s. 25. lokakuuta 1985, Portland, Oregon) on yhdysvaltalainen näyttelijä. Hän on näytellyt muun muassa elokuvissa Elephant ja Lords of Dogtown. Robinson on myös toiminut mallina. ==Aiheesta muualla== * Luokka:Yhdysvaltalaiset näyttelijät Luokka:Vuonna 1985 syntyneet Luokka:Elävät henkilöt
Laila Snellman

Laila Carmencita Snellman (s. 16. helmikuuta 1956 Varsova, Puola) on suomalainen entinen malli ja nykyinen mallitoimisto Paparazzin toimitusjohtaja. Snellman perusti Paparazzin vuonna 1983, ja se on Suomen vanhin mallitoimisto. ==Elämä== Snellman toimi mallina vuosina 1976–1983, kunnes perusti Paparazzin yhdessä Nokia-yhtiön viestintäjohtajan Thomas Zilliacuksen kanssa. Siihen saakka kaikki Suomen mallit olivat omatoimisia freelancereita, keskitettyä välitystoimintaa ei ollut. Snellman ja hänen kolme siskoaan viettivät nuoruutensa eri puolilla maailmaa, muun muassa Kööpenhaminassa, Genevessä, Ankarassa ja Kaliforniassa, isänsä diplomaattityön vuoksi. Snellmanin äiti on ranskalaistunut espanjalainen, ja Snellmanin kotikielenä oli ranska. Suomeen Snellman muutti isosiskonsa kanssa 1972 aloittaakseen lukion Helsingissä. Samana vuonna hän ryhtyi tapailemaan tulevaa miestään, kitaristi Peter Lercheä. Ensimmäinen lapsi syntyi 1978, kun Snellman oli 22-vuotias. Hänellä on kolme aikuista lasta, kaksi nuorempaa avioliitosta muusikko Pekka Tirkkosen kanssa. Laila Snellman esiintyi aikoinaan julkisuudessa myös Thomas Zilliacuksen, MTV-johtaja Eero Aallon, teatteriohjaaja Jussi Parviaisen, arkkitehti Iiro Mikkolan ja kokoomuspoliitikko Ilkka Kanervan naisystävänä. Laila Snellmanin isä oli suurlähettiläs Klaus Snellman, isoisä Teo Snellman oli tunnettu vegetaristi, ja isoäiti Elsa Snellman oli taidemaalari.() Snellmanin isoisän isoisä oli filosofi ja valtiomies J. V. Snellman. ==Lähteet== == Aiheesta muualla == * Mallitoimisto Paparazzin kotisivut Luokka:Suomalaiset yrittäjät Luokka:Vuonna 1956 syntyneet Luokka:Elävät henkilöt Luokka:Suomalaiset aateliset Luokka:Suomalaiset muotialan vaikuttajat Luokka:Suomalaiset mallit
Adiponitriili

Adiponitriili on orgaaninen yhdiste (nitriili), joka on huoneenlämmössä (20 °C) olomuodoltaan öljymäistä, hajutonta ja väritöntä nestettä. Sen kemiallinen kaava on C6H8N2 ja rakennekaava on CN(CH2)4CN. Adiponitriilista käytetään myös nimityksiä 1,4-disyanobutaani, heksaanidinitriitti, adipiinihapponitriili ja tetrametyleenisyanidi. Adiponitriilin moolimassa on 108,2 g/mol, sulamispiste 1 °C, kiehumispiste 295 °C, suhteellinen tiheys 0,97 g/cm3, se liukenee kohtalaisesti veteen, leimahduspiste 159 °C c.c. (teknisen laadun leimahduspiste 93 °C o.c.), itsesyttymislämpötila 550 °C ja CAS-numero 111-69-3. Lähes kaikki tuotettu adiponitriili käytetään lähtöaineena heksametyleenidiamiinin (1,6-diaminoheksaani) valmistuksessa. Heksametyylidiamiini puolestaan on tärkeä polymeerien raaka-aine, jota käytetään erityisesti nailon 66:n valmistukseen. == Ympäristö- ja terveysvaikutukset == Lyhytaikainen altistus ärsyttää silmiä ja ihoa. Kuumentuessaan tai palaessaan muodostaa hyvin myrkyllistä vetysyanidia. == Lähteet == == Aiheesta muualla == * * *PubChem: Adiponitrile *Toxin and Toxin Target Database (T3DB): Adiponitrile *ChemBlink: 1,4-Dicyanobutane *Inchem: 1,4-Dicyanobutane CAS N°: 111-69-3 (pdf) Luokka:Nitriilit
Battalions of Fear

Battalions of Fear on saksalaisen power/speed metal -yhtyeen Blind Guardianin debyyttialbumi. Musiikillisesti yhtyeen tyyli on tällä levyllä hyvin erilainen kuin mitä se on nykyään. Kuitenkin komeat kertosäkeet ja kitaramelodiat olivat debyyttialbumillakin läsnä. Battalions of Fear -levyltä löytyy runsaasti yhtymäkohtia saman aikakauden toiseen saksalaiseen heavy-yhtyeeseen Helloweeniin. Jo ensimmäisellä levyllä sanoituksiin haettiin inspiraatiota kirjallisuudesta ja osa sanoituksista pohjautuukin muun muassa J. R. R. Tolkienin ja Stephen Kingin teoksiin. == Kappaleet == Vuoden 2007 uudelleenjulkaisun bonuskappaleet == Kokoonpano == * Hansi Kürsch – laulu, basso * André Olbrich – kitara * Marcus Siepen – kitara * Thomen Stauch – rummut == Lähteet == == Aiheesta muualla == * Kotisivu * Blind Guardianin julkaisut * * Luokka:Vuoden 1988 albumit Luokka:Vuoden 1988 esikoisalbumit Luokka:Blind Guardianin albumit
Jamali

Jamali on kylä Pohjois-Karjalassa Lieksan kaupungissa seitsemän kilometriä keskustasta pohjoiseen. Jamalista on Kolille matkaa 110 km, Nurmeksen Bomballe 45 km ja Joensuuhun 120 km. Kylällä toimi koulu, joka lakkautettiin 2021. Lisäksi kylällä toimi posti, pankki ja kauppa 1990-luvulle asti, jolloin molemmat lakkautettiin. Kylä on Joensuu–Kontiomäki-radan varressa ja kylällä oli Jamalin seisake. Jamalissa oli vielä 1970-luvulla kolme kauppaa, pankki, posti, juna-asema, ravintola/majoitus ja kylätalo. Kylässä on asukkaita noin 300. Se sijaitsee kantatien 73 kahta puolen ja rajoittuu osin Viekijärveen ja Pieliseen. Kylässä on mansikkaviljelmä ja muutamia karjatiloja. ==Lähteet== * Jamalin koulu * Jamalin kyläyhdistyksen sivut Luokka:Lieksan kylät
Colin Todd

Colin Todd (s. 12. joulukuuta 1948 Chester-le-Street, Englanti) on englantilainen entinen jalkapalloilija ja nykyinen jalkapallovalmentaja. ==Ura== Pitkällä pelaajaurallaan Todd edusti Sunderlandia (1966–1971), Derbyä (1971–1978), Evertonia (1978–1979), Birminghamia (1979–1982), Nottingham Forestia (1982–1984), Oxford Unitedia (1984), Vancouver Whitecaps (1984) ja Lutonia (1984). Hän pelasi myös Englannin maajoukkueessa vuosina 1972–1977 27 ottelun verran. Valmentajaurallaan Todd on luotsannut kotimaassaan Middlesbroughia (1990–1991), Boltonia (1995–1999), Swindonia (2000), Derbyä (2001–2002), Bradfordia (2004–2007) sekä Darlingtonia (2007–2009). Heinäkuussa 2012 Todd palasi tanskalaisen Randersin päävalmentajaksi luotsattuaan seuraa aiemmin vuonna 2009.Randers fyrer Hemmingsen - Todd afløser Toddin johdolla Randers on menestynyt Tanskassa hyvin ja kaudella 2012/13 seura sijoittui liigassa kolmanneksi, mikä on Randersin paras saavutus. Seura eteni finaaliin myös Tanskan cupissa, mutta hävisi mestaruduen Esbjergille 1–0.Toutouh takes Danish Cup to Esbjerg Randers pelasi Toddin alaisuudessa myös Eurooppa-liigan karsinnoissa kausilla 2013/14 ja 2015/16. Todd jätti Randersin kauden 2015/16 jälkeen.Colin Todd stopper i Randers FC Heinäkuussa 2016 Todd teki yksivuotisen sopimuksen Esbjerg fB:n kanssa.Esbjerg bekræfter: Todd ny cheftræner Kokeneen englantilaisvalmentajan opeilla Esbjerg putosi kärjen vauhdista jo Tanskan liigan syyskaudella. Joukkue vajosi putoamiskamppailuun ja heikkojen tulosten myötä seura erotti Toddin tehtävistään joulukuun alussa 2016.Esbjerg fyrer Todd - Lungi ny cheftræner == Lähteet == Luokka:Englantilaiset jalkapalloilijat Luokka:Englantilaiset jalkapallovalmentajat Luokka:Vuonna 1948 syntyneet Luokka:Elävät henkilöt
Keimo

Keimo on harvinainen suomalainen miehen etunimi. Keimon nimipäivä on 6. elokuuta, yhtä aikaa Toimin kanssa. Suomessa on Digi- ja väestötietoviraston tietojen mukaan ollut vuoden 2019 loppuun mennessä 162 Keimo-nimistä miestä. Keimon nimipäivä lisättiin almanakkaan vuonna 1950, alun perin elokuun 13. päivälle, mutta siirrettiin vuonna 1995 viikkoa aikaisemmaksi.http://almanakka.helsinki.fi Helsingin yliopiston almanakkatoimiston sivusto (sis. skannattuja kopioita vanhoista almankoista, vrt. elokuun sivuja 1994 ja 1995) Nimi esiintyy Aleksis Kiven tuotannossa, ja hän oli epäilemättä tuntenut Keimolan kylän Nurmijärven ja Helsingin pitäjän rajalta. Paikannimissä Keimo esiintyy muuallakin, muun muassa Lohjan Muijalassa on ollut Keimon talo. Keimo lienee puhtaasti suomalainen nimi. == Tunnettuja Keimoja == * Keimo Hirvonen (s. 1959), rumpali == Lähteet == Luokka:Etunimet
Analogi (lehti)

Analogi oli Helsingin ortodoksisen hiippakunnan seitsemän yhteistyöseurakunnan eli Haminan, Hämeenlinnan, Kotkan, Lahden, Lappeenrannan, Tampereen ja Turun ortodoksisten seurakuntien julkaisema aikakaus- ja tiedotuslehti, joka jaettiin ilmaiseksi kaikille seurakunnan jäsenille. Lehti ilmestyi viisi kertaa vuodessa. Se lakkautettiin vuoden 2014 alussa. Seurakunnista ainakin Lappeenranta, Kotka ja Tampere tekivät päätöksen liittyä Helsingin ortodoksisen seurakunnan Ortodoksiviesti-lehteen. Analogin päätoimittajana toimi Kari M. Räntilä. == Lähteet == ==Aiheesta muualla== * Analogin kotisivu ja nettilehdet Luokka:Ortodoksiset lehdet Luokka:Ilmestymästä lakanneet suomalaiset kristilliset aikakauslehdet
Analogi

Analogi ( ) on ortodoksisessa kirkossa käytettävä, yläosastaan kaltevatasoinen lukupöytä. Sitä käytetään muun muassa jumalanpalveluksissa, jolloin sen päälle laitetusta Raamatusta, evankeliumikirjasta tai muista jumalanpalveluskirjoista luetaan jumalanpalveluksen tekstejä. Sitä käytetään usein myös ristin tai ikonin aluspöytänä. Luokka:Ortodoksisen kirkon käytännöt
Buckfast

Buckfast on jalostettu tarhamehiläisrotu, jonka loi Lounais-Englannissa Buckfastin luostarin munkki Veli Adam (Adam Kehrle) mottonsa mukaan: mahdollisimman paljon hunajaa mahdollisimman vähällä työllä. Buckfast-kannan luominen alkoi 1920-luvulla, kun Englantia koetelleiden mehiläiskuolemien seurauksena luostarin mehiläispesistä jäi henkiin vain italialaisen ja pohjoismaisen mehiläisen risteytykset. Tämän seurauksena veli Adam alkoi perehtyä genetiikkaan ja jalostukseen. Veli Adamin innoittajana olivat F.W.L Sladenin kokeet mustan pohjoismaisen ja italialaisen mehiläisen risteyttämiseksi vuosina 1900–1913 ja noihin aikoihin Samuel Simminsin ympäri Eurooppaa myymät risteytysemot (mahdollisesti cyprian ja carnican risteytys). Professori Armbrusterin kirja "Bienenzuchtkunde" oli erittäin tärkeä tietolähde veli Adamin jalostyön ensimetreillä. Adam perusti luostarin läheiselle Dartmoorin nummelle paritustarhan, jossa Buckfast-mehiläiseen risteytettiin useita muita mehiläisrotuja. Risteytyksien tarkoituksena on ollut parantaa kannan ominaisuuksia. Risteytettyjä rotuja ovat esimerkiksi Ranskan kotoperäinen musta mehiläinen (Apis mellifera mellifera), Anatolian mehiläinen Turkista (Apis mellifera anatoliaca) ja krainilaisen mehiläisen lähisukulainen Cecropian mehiläinen Kreikasta (Apis mellifera cecropia). Kunkin rodun liittämistä edelsi laajamittainen noin kymmenen vuotta kestänyt testaus- ja valintaohjelma. Suurin osa risteytyskokeiluista ei koskaan johtanut kyseisen kannan liittämiseen Buckfast-mehiläisen peruskantaan. Näin kävi esimerkiksi suomalaisen Kalle Kankaanpään Teiskosta 1970-luvun alussa lähettämälle pohjoismaiselle mehiläiselle, jota Adam yritti tuloksetta risteyttää 12 vuoden ajan. Risteytyksen tarkoituksena oli parantaa Buckfastin talvehtimisominaisuuksia, mutta risteytysjälkeläisissä ilmenneen vihaisuuden takia Adam luopui hankkeesta. Buckfast on Suomen kolmanneksi yleisin mehiläisrotu italialaisen ja krainilaisen mehiläisen jälkeen. ==Aiheesta muualla== *Buckfastin historiaa. Pedigree Apis. Luokka:Mehiläisten hoito Luokka:Roturisteytykset
Åre Östersundin lentoasema

Åre Östersundin lentoasema sijaitsee Ruotsissa Östersundin kunnassa, noin 11 kilometriä Östersundista länteen ja 94 kilometriä Åresta itään. Åre Östersundin lentoasema on matkustajamääriltään Pohjois-Ruotsin (Norlanti) kolmanneksi suurin ja Ruotsin 9. suurin lentoasema. Vuonna 2012 lentoaseman kautta kulki n. 383 000 matkustajaa.Transportstyrelsen (Åre-Östersund) (PDF) ==Lentoyhtiöt ja kohteet== Tammikuussa 2010: *City Airline (Göteborg- Landvetter) *Östersundsflyg (Tukholma-Bromma) *NextJet (Luulaja, Tukholma- Bromma, Trondheim, Uumaja) *Scandinavian Airlines System (Tukholma-Arlanda) Åren laskettelukeskuksen läheisen sijainnin takia lentoasemalle suuntautuu talvisin runsaasti charter-lentoja mm. Oslosta, Kööpenhaminasta, Lontoosta, Pietarista ja Helsingistä. Kesäaikaan puolestaan lennetään etelän lomakohteisiin kuten Turkkiin, Espanjaan ja Bulgariaan. ==Lähteet== ==Aiheesta muualla== *Lentoaseman kotisivut *World Aero Datan tiedot lentoasemasta Luokka:Östersundin kunta Luokka:Ruotsin lentoasemat
Jörgen Petersen

Jörgen Petersen (oik. Jørgen Petersen, myös Lill-Jørgen Petersen, 2. joulukuuta 1931 Randers, Tanska – 13. helmikuuta 2009 Helsinki)Jörgen Petersen on kuollut HS 14.2.2009 oli tanskalaissyntyinen Suomessa vuodesta 1957 asunut trumpetisti, säveltäjä, tuottaja ja orkesterinjohtaja. Petersen työskenteli vuosina 1958–1983 PSO:ssa levytuottajana, sovittajana ja levytyspäällikkönä. Hän toimi myös pitkään Radion tanssiorkesterissa, Ronnie Kranckin yhtyeessä ja Umossa. Petersen aloitti musiikkiharrastuksensa viulunsoitolla, mutta hän vaihtoi instrumenttinsa pian trumpettiin. Petersen sai lempinimen Lill-Jørgen jo nuorena pienen kokonsa ja ikänsä vuoksi (hän aloitti ammattimuusikkona jo 14-vuotiaana). Myöhemmin siitä tuli hänen taiteilijanimensä. Petersen julkaisi vuonna 1961 levyn The Boulevard Of Broken Dreams ("Särkyneen toiveen katu"), joka menestyi Yhdysvaltoja myöten. Suomessa Petersen sovitti vuonna 1964 Katri Helenan läpimurtokappaleen ”Puhelinlangat laulaa” ja teki yhteistyötä artistin kanssa tämän muillakin 1960-luvun levytyksillä. Suomessa kaupallisesti menestyneimmät levynsä Jörgen Petersen julkaisi 1980-luvulla, jolloin hänen albuminsa Kultainen trumpetti I (1981) ja Kultainen trumpetti II (1982) myivät molemmat kultalevyn oikeuttavan määränÄKT:n kulta- ja platinalevytilastot . Petersen joutui lopettamaan trumpetinsoittamisen sairastuttuaan äkillisesti vuonna 1987. Hänelle myönnettiin valtion taiteilijaeläke seuraavana vuonna. Vuonna 2007 hän sai suomalaisen Classic Jazz ry:n Louis Armstrong -palkinnonSuomalaisia jazzpalkintoja, Perinnejazz.fi. Viitattu 18.11.2021.. Hänet on haudattu Honkanummen hautausmaalle Vantaalle muutaman askelen päähän harmonikkataiteilija Viljo Vesterisen haudasta (kortteli 26). ==Diskografia== * Sounds like Lil Jörgen Petersen (1968) * Jörgen (1971) * Parhaat palat * Mukana musiikki (1975) * Soitellen (1976) * Eurooppa Top Hits (1977) * Kultainen trumpetti (1981) * Kultainen trumpetti 2 (1982) * Uusi kultainen trumpetti (1983) * Musiikin tähtihetkiä 17 (2001) == Yhtyeet == * Al Stefano, trumpetisti 1954–1957 * Ronnie Kranckin yhtye, trumpetisti 1959–1967 * Radion Tanssiorkesteri, trumpetisti 1958–1975 * Vostok All Stars, trumpetisti 1962–1964 * Junior Jazz Band johtaja, trumpetisti 1963–1964 * The Modangos, johtaja 1964 * The Finnjenkas, johtaja, trumpetisti 1964–1965 * UMO, trumpetisti, säveltäjä 1982–1987 Pomus.netin tietokanta == Lähteet == == Kirjallisuutta == * Aukia, Jussi-Pekka: Kultainen trumpetti – Jörgen Petersenin tarina (Otava, 2006) == Aiheesta muualla == * Petersenin haastattelu Selvis 2/2000 * Petersen Pomus.netissä * Ylen Elävä arkisto – Jörgen Petersen: This Love of Mine (1968) * * * Luokka:Suomalaiset kapellimestarit (viihdemusiikki) Luokka:Suomalaiset musiikkituottajat Luokka:Suomalaiset säveltäjät Luokka:Suomalaiset trumpetistit Luokka:Vuonna 1931 syntyneet Luokka:Vuonna 2009 kuolleet
Sorraianponi

Sorraianponi on kotoisin Portugalista, Sor- ja Raia-jokien seudulta. Sorraian arvellaan olevan hyvin vanha rotu, joka on saattanut elää jo ennen jääkautta. Tämän puolesta puhuisivat La Piletasta Espanjasta löydetyt luolamaalaukset, joissa esiintyy kovasti sorraiaa muistuttava hevonen. Sorraianponi polveutunee tarpaanista, ja perimästä löytyy merkkejä myös przewalskinhevosesta. Poni eli pitkään villinä, joskus paikalliset vangitsivat tarvitessaan yksilöitä työkäyttöön. Sorraianponi on erittäin merkittävä hevosmaailmassa, sillä se on vaikuttanut sekä andalusianhevosten että lusitanojen kehitykseen. Sorraianponi on sitkeänä ja ketteränä toiminut menestyksekkäästi karjanajossa, vaikka tämä työ onkin nykyään vähentynyt. Varmajalkaista rotua on kautta aikojen arvostettu sekä ratsuna että taakkojen kantajana. Poni on perimästään johtuen hyvin alkukantaisen ja ”karkean” näköinen. Se muistuttaa rakenteeltaan niin paljon hevosta, että sitä voidaan pitää myös pienikokoisena hevosena. Jotkut itse asiassa pitävät poni-nimitystä virheellisenä. Tunnusomaisia piirteitä ovat kyömy profiili ja korkea säkä. Väriltään ponit ovat yleensä hiirakkoja tai hallakkoja. Siimat ovat yleisiä. Säkäkorkeus on noin 122–132 cm. Nykyään sorraianponeja on jäljellä niin vähän, että rotua uhkaa sukupuuttoon kuoleminen. Useimmat elävät vapaina villilaumoissaan kotiseudullaan, mutta muutamia on levinnyt kasvattajille myös Ranskaan, Saksaan ja Sveitsiin. Rodun pelastus saattaa olla se, että Yhdysvaltojen mustangilaumoista on löytynyt kovasti sorraianponia muistuttavia hevosia. Sitä kautta rodun kehitys ehkä nousee uuteen kukoistukseen. == Aiheesta muualla == Luokka:Portugalilaiset hevosrodut Luokka:Ponit
Jopen pahimmat

Jopen pahimmat on Jope Ruonansuun elämästä kertova kirja, joka julkaistiin vuonna 2002. Kirjan on kirjoittanut Ruonansuun muistelusten pohjalta hänen managerinsa Tapio Pieskä. ==Aiheesta muualla== *Kirjan esittely www.joperuonansuu.com-sivustolla Luokka:Vuoden 2002 kirjat Luokka:Jope Ruonansuu
Novair

Novair (Nova Airlines AB) on Tukholmassa kotipaikkaansa pitävä ruotsalainen charter-lentoyhtiö. Se operoi lomalentoja Tukholmasta muun muassa Välimeren maihin, Kanariansaarille ja Thaimaahan. Yhtiön kotikenttänä toimii Arlandan lentoasema. Yhtiö perustettiin vuonna 1997 ja se aloitti toimintansa saman vuoden marraskuussa. Yhtiön on omistanut 1.1.2001 lähtien sveitsiläinen matkailualan yritys Kuoni Travel, joka toimii Ruotsissa Apollo- toiminimellä ja Suomessa nimellä Apollomatkat. Yhtiö lentää nykyisin kahdella Airbus 321 Neolla lomalentoja myös Suomesta. Lentoja on esimerkiksi Helsingistä ja eri maakunta kentiltä, kuten Lappeenrannasta. == Tunnukset == *IATA: N9 *ICAO: NVR *Kutsukoodi: Navigator == Laivasto == Novairin laivastoon kuului toukokuussa 2019 seuraavat koneet. Keski-ikä laivastolle on kaksi vuotta. *2 kpl Airbus A321 NEO == Lähteet == == Aiheesta muualla == *Novair *Novairin laivasto Luokka:Ruotsalaiset lentoyhtiöt
Follow the Blind

Follow the Blind on power metal -yhtye Blind Guardianin toinen täyspitkä albumi. Yhtye jatkoi Follow the Blind levyllään tyylillisesti melko samalla tavalla kuin esikoisalbumillaan Battalions of Fearilla. Levyllä on muun muassa versio Beach Boysin Barbara Ann -kappaleesta, joka aloitti Blind Guardianin cover-sarjan 1960- ja 1970-lukujen pop-kappaleista. == Kappaleet == # # # # # # # # # Bonuskappale # * Vuoden 2007 uudelleenjulkaisun bonuskappaleet # * # # # == Kokoonpano == *Hansi Kürsch – laulu, basso *André Olbrich – kitara *Marcus Siepen – kitara *Thomen Stauch – rummut == Lähteet == ==Aiheesta muualla== * Kotisivu * Blind Guardianin julkaisut * * Luokka:Blind Guardianin albumit Luokka:Vuoden 1989 albumit
Outi Popp

Outi Popp, Outsa Popp (oik. Outi Ahola, s. 1957 Marttila) on suomalainen radio- ja televisiotoimittaja, kirjailija ja sanomalehtikolumnisti. Poppin toimittajaura alkoi Rockradiossa vuonna 1981 Rockradion Toivelevyt -ohjelmassa. Vuonna 1983 Popp voitti suosituimman radioäänen Telviksen. Vuonna 1985 hän oli mukana perustamassa Radio Cityä, jossa hänen ohjelmiaan olivat muun muassa Outsan Pystis ja Outsan Pesula. Saman vuonna hän myös levytti sooloalbumin Astu siniseen huoneeseeni (JP-Musiikki), jonka kappaleiden sävellyksistä ja sanoituksista vastasi Twiggy Oliver. 1990-luvulla Popp juonsi Radiomafiassa ohjelmia Ooppera ja Outsan Huone sekä Radio Suomessa Kovan päivän iltaa. 2000-luvulla Popp on tehnyt ohjelmia YleQ:ssa, Ylen Aikaisessa ja Yle Puheessa. Popp on kirjoittanut televisiosarjoja (muun muassa Akkulaturit, Laura Wou, Muisti palaa pohjaan, Poppia kyydissä, Levengood Suomesta) ja juontanut tv-sarjoja Tuubi, Takaikkuna ja Strada. Vuonna 2002 Outi Popp julkaisi suomalaista poppia käsittelevän kirjan Poppologia (WSOY, ISBN 951-0-26479-2). Outi Popp kirjoitti vuosina 2000–2009 Seura-lehteen Outsan kolumneja ja hän on kirjoittanut muun muassa Helsingin Sanomiin, Ilta- Sanomiin, Iltalehteen ja Apu-lehteen. Popp on kirjoittanut myös kuunnelmia, satuja ja näytelmiä. Kesällä 2012 Teatteri Eurooppa Neljä esitti Outi Poppin kirjoittamaa huvinäytelmää Haavelaiva. Vuonna 2005 Outi Popp valittiin Suomen Radioiden Liiton kuuluisuuksien galleriaan eli Radio Hall of Fameen. Hän kirjoitti Kansan Uutisiin blogia vuoden 2016 Yhdysvaltain presidentinvaaleista. Hän on Oikeus elää -verkoston aktiivi. == Diskografia == * Astu siniseen huoneeseeni (1985) == Lähteet == ==Aiheesta muualla== * Luokka:Suomalaiset kirjailijat Luokka:Suomalaiset poplaulajat Luokka:Suomalaiset toimittajat Luokka:Vuonna 1957 syntyneet Luokka:Elävät henkilöt
Leeviläiset

Leeviläiset ovat Israelin kansaan kuuluva heimo. Kantaisänä leeviläisillä oli Leevi, jonka isä oli Jaakob. Ennen ”luvatun maan” valloitusta leeviläisten tehtävänä oli huolehtia siitä, että liitonarkku oli kunnossa asumukseltaan ja kalustoltaan. Heidän piti huolehtia kaikesta liitonarkkuun liittyvästä. Lisäksi heidän toimenkuvaansa kuului ilmestysmajan ja sen varusteiden kuljetus sekä pyhäkössä palveleminen. Leeviläiset avustivat varsinaisia pappeja, kohaniitteja. Israelin kansan valloittaessa Kanaaninmaan heimojen alueita leeviläiset eivät saaneet omaa heimoaluetta, koska heidät oli erotettu palvelemaan pappistehtävissä. Leeviläisille arvottiin kuitenkin annettavaksi muiden heimojen kaupunkeja ja laitumia. Myöhemmin leeviläiset muodostivat ryhmän, jolla oli tiettyjä tehtäviä jumalanpalveluksessa ja jonka jäsenet saattoivat tulla varsinaisiksi papeiksi. Nykyaikana leeviläisiin liittyy juutalaisuudessa edelleen erityisiä tapoja. Nykyisten leeviläisten uskotaan juutalaisuudessa olevan suorassa isälinjassa Leevin jälkeläisiä, ja leeviläisen asema periytyy isältä pojille. Julkisen Tooran luvun aikana Tooraa lukemaan kutsutaan Kohen-pappissukuun kuuluvan henkilön jälkeen leeviläissukuun kuuluva henkilö, jos paikalla on leeviläisiä. Juutalaisuudessa näiden henkilöiden nimen perään lisätään sana ”Levi” eli leeviläinen. == Lähteet == == Aiheesta muualla == *Leeviläiset Raamatun Mooseksen kirjoissa Luokka:Viides Mooseksen kirja Luokka:Raamatun aiheet
Sikapieni Hiace

Sikapieni Hiace on Jope Ruonansuusta kertova toinen kirja. Kirjan on kirjoittanut Ruonansuun muistelusten pohjalta hänen managerinsa Tapio Pieskä. ==Aiheesta muualla== *Kirjan esittely www.joperuonansuu.com-sivustolla Luokka:Vuoden 2003 kirjat Luokka:Jope Ruonansuu
Uraaniheksafluoridi

Uraaniheksafluoridi (UF6) on uraaniyhdiste, joksi uraani muutetaan, kun sitä halutaan rikastaa halkeamiskelpoisen uraani-235:n (U-235) suhteen. Uraanin isotoopit 235 ja 238 eroavat toisistaan ainoastaan pienen atomipainoeron perusteella, ja koska ne ovat kemiallisesti samanlaisia, niitä ei voi erottaa kemiallisella reaktiolla. Ainoastaan fysikaaliset ominaisuudet (diffuusionopeus, ominaispaino) eroavat. Diffuusion nopeuttamiseksi uraani muutetaan haihtuvaksi yhdisteeksi, uraaniheksafluoridiksi. Halkeamiskelpoinen isotooppi U-235 on käyttökelpoinen matalarikasteisena ydinreaktoreihin ja korkearikasteisena (HEU) ydinaseisiin. Uraania rikastetaan muun muassa kaasudiffuusio- ja kaasusentrifugimenetelmillä. Uraaniheksafluoridi tuotetaan monessa vaiheessa kemiallisella käsittelyllä keltaisesta kakusta eli uraanimalmista. Huoneenlämmössä uraaniheksafluoridi on väritön ja kiinteä, mutta se nesteytyy ja kaasuuntuu 64 asteen tienoilla hieman ilmakehää korkeammassa paineessa, jossa on yhdisteen kolmoispiste. Uraaniheksafluoridin moolimassa on 352,0 g/mol, kiehumispiste 65 °C, sulamispiste 56 °C, suhteellinen tiheys 5,09 g/cm3 (vesi = 1,0 g/cm3) ja CAS-numero 7783-81-5. Uraaniheksafluoridista käytetään myös nimitystä uraanifluoridi. Uraaniheksafluoridi on myrkyllistä, syövyttävää ja haihtuvaa. Rikastamisesta jää jätteeksi köyhdytetty uraani, joka on edelleen uraaniheksafluoridina. Suurinta osaa maailman köyhdytetystä uraanista säilytetään metallisäiliöissä uraaniheksafluoridina. Uraaniheksafluoridi voidaan muuttaa takaisin uraanioksideiksi, mikä kuitenkin maksaa. Joutuessaan veden (kosteuden) kanssa tekemisiin uraaniheksafluoridi muuttuu uranyylifluoridiksi (UO2F2) ja fluorivedyksi (HF), molemmat liukoisia ja erittäin myrkyllisiä yhdisteitä, joista HF on haihtuvaa. ==Lähteet== == Aiheesta muualla == * Luokka:Fluoridit Luokka:Uraaniyhdisteet
Hii-ala housuja hoi!

Hii-ala housuja hoi! on kolmas Jope Ruonansuusta kertova kirja. Kirja sisältää Ruonansuun omakohtaisia, sekä hänen keksimiä fiktiivisiä tarinoita. ==Aiheesta muualla== *Kirjan esittely www.joperuonansuu.com-sivustolla Luokka:Vuoden 2004 kirjat Luokka:Jope Ruonansuu
Aatteleppa ite!

Aatteleppa ite! on Tommi E. Virtasen toimittama Jope Ruonansuun elämäkerta. Kirja kertoo mustan huumorin sävyttämänä tarinoita, joita kertovat Jope Ruonansuun lisäksi hänen lukuisat kollegansa, kuten Sakari Kuosmanen, Juice Leskinen, Pirkka-Pekka Petelius ja Mato Valtonen. Kirjan kannen on suunnitellut Pekka Krankka. == Aiheesta muualla == *Kirjan esittely www.joperuonansuu.com-sivustolla Luokka:Suomalaiset elämäkerrat ja muistelmat Luokka:Jope Ruonansuu Luokka:Vuoden 2006 kirjat